# Yaratullah Monturiol i Virgili

Yaratullah Monturiol i Virgili (Barcelona, 1961) és una islamòloga i exegeta catalana que forma part del Consell Assessor per a la Diversitat Religiosa de la Generalitat de Catalunya.
Va néixer en una família catòlica barcelonina (el seu prenom de naixement és Maria Isabel) i als vint-i-quatre anys es va convertir a l'islam. El 1994 va començar a impartir conferències sobre islam, dona, espiritualitat, diàleg interreligiós i interculturalitat. Cofundadora i presidenta de la primera comunitat de dones musulmanes a Catalunya (1994-2001) i de la primera mesquita independent de dones a Europa (1998-2001).
Va dirigir el 1r Congrés de Dones Musulmanes, celebrat a Barcelona el 1999, organitzat per l'Associació Cultural Insha'Allah (1999) i el 1r Congrés de Feminisme Islàmic, celebrat també a Barcelona l'octubre de 2005, que va reunir dones musulmanes de diversos països per debatre la interpretació masclista esbiaixada dels textos sagrats islàmics. Ha estat representant oficial de la FEERI a Catalunya (2005). vicepresidenta de l'Associació UNESCO per al Diàleg Interreligiós (2001-2009) i membre del Consell Editorial de la revista Dialogal (2002-2010).
Va representar Espanya a la Xarxa Europea Musulmana (European Muslim Network, EMN) (2000-2010). Va fundar l'Associació per al Desenvolupament del Feminisme Islàmic i és cofundadora del Grup Internacional d'Estudi i Reflexió sobre les Dones i l'Islam (GIERFI 2008-2012), que es va convertir després en centre de formació per a dones ulemes al Marroc, dirigit per Asma Lamrabet.

## Obres

És autora de llibres i articles, i ha participat també en obres col·lectives. Alguns dels seus llibres són: Dones a l'Islam. Autodeterminació (Ed. Trabucaire, 2008, ISBN 978-2-84974-081-1), El tiempo de la Baraka (amb Abdelmumin Aya; ed. Almuzar, ISBN 978-84-16100-46-0), La muerte y el más allá en la cultura islámica (Ed. Dilema, 2018, ISBN 978-84-9827-449-3). Va col·laborar en l'edició del Diccionario de las tres religiones: Judaísmo, Cristianismo, Islam (ISBN 978-84-8169-921-0) i va coordinar, amb Teresa Costa, una Antologia de poesia espiritual femenina (March editor, 2007).

## Referències

* 1 2 «Membres del Consell Assessor per la Diversitat Religiosa». Gencat.cat. Generalitat de Catalunya. Arxivat de l'original el 16 de maig 2015. [Consulta: 27 octubre 2015].
* ↑ «La muerte y el más allá en la cultura islámica» (en castellà). [Consulta: 2 setembre 2021].
* 1 2 EFE. «Yaratullah Monturiol: 'la ablación del clítoris es contraria al Islám'» (en castellà). Diario de Mallorca, 15-04-2009. [Consulta: 2 setembre 2021].
* ↑ «'Dones a l'Islam. Autodeterminació', llibre de Yaratullah Monturiol». Vilaweb, 15-04-2009. [Consulta: 2 setembre 2021].
* ↑ «III Congreso de la Mujer Musulmana» (en castellà). An-nisa. [Consulta: 2 setembre 2021].
* ↑ «Barcelona acollirà a finals d'octubre el primer Congrés Internacional del Feminisme Islàmic». 324cat, 10-10-2005. [Consulta: 2 setembre 2021].
* ↑ C, A. «El tiempo de la Baraka, de Abdelmumin Aya y Yaratulah Monturiol» (en castellà). Andalucía Crítica, 02-07-2014. [Consulta: 2 setembre 2021].
* ↑ Bermejo, Fernando. «Un “Diccionario de las tres religiones” (I)» (en castellà). Religión Digital, 16-04-2010. [Consulta: 2 setembre 2021].

## Enllaços externs

* Què s'entén per feminisme islàmic? Entrevista a Yaratullah Monturiol